น้อมรำลึก...สมเด็จเจ้าพระยาบรมมหาศรีสุริยวงศ์ (ช่วง บุนนาค)
มหาวิทยาลัยราชภัฏบ้านสมเด็จเจ้าพระยา
๑๙ มกราคม ๒๔๒๕ เป็นวันสำคัญวันหนึ่งในประวัติศาสตร์กรุงรัตนโกสินทร์เมื่อสมเด็จเจ้าพระยา บรมมหาศรีสุริยวงศ์ (ช่วง บุนนาค) ผู้มีคุณานุคุณเป็นเอนกประการ ต่อสำนักของชาวบ้านสมเด็จเจ้า พระยาทุกคนได้กล่าวถึงแก่พิราลัย นับถึงบัดนี้วันที่ ๑๙ มกราคม ๒๕๔๓ ได้เวียนมา บรรจบครบรอบปีที่ ๑๑๘ พอดี สถาบันการศึกษาบ้านสมเด็จฯ เรียกวันนี้ว่า "วันพิราลัย" เพื่อให้ครู อาจารย์ ทั้งศิษย์เก่าปัจจุบันตลอดจน ประชาชนในละแวกนี้ และผู้ที่เคารพนับถือด้วย ได้น้อมรำลึกในความดี โดยหวังที่จะปลูกจิตสำนึก ให้อนุชนได้เข้าใจ และเห็นความสำคัญของผู้ที่มีความตั้งมั่นในอันที่จะประกอบภารกิจที่เป็นคุณต่อสังคม และ ประเทศชาติด้วยแก่การที่จะรับไว้เป็นเยี่ยงอย่างที่ดีและได้ปฏิบัติดีตาม สถาบันฯได้จัดงานเนื่องในวาระคล้ายวันพิราลัย ของสมเด็จเจ้าพระยาฯ โดยการประกอบพิธีสักการะบูชาสมเด็จฯด้วยดอกไม้ธูปเทียน พร้อมถวายเครื่องสังเวย ครบครันตามแบบประเพณี ส่วนพิธีทางศาสนาก็จัดขึ้น ณ อาคารสมาคมศิษย์เก่าบ้านสมเด็จฯ พระสงฆ์เจริญพระพุทธมนต์ ถวายภัตตาหารเพล บังสุกุล และถวายจตุปัจจัยไทยธรรม พิธีบำเพ็ญกุศลอุทิศแก่สมเด็จเจ้าพระยาฯ สถาบันถือเป็นประเพณีที่ได้ปฏิบัติสืบต่อกันมาหลายทศวรรษ จนกระทั่งปี พ.ศ.๒๕๒๐ เมื่อมีการสร้างอนุสาวรีย์สมเด็จเจ้าพระยา จึงเพิ่มประเพณีการวางพวงมาลา ณ ลานอนุสาวรีย์ และถือเป็นธรรมเนียมปฏิบัติ ต่อมาจนทุกวันนี้ ประเพณีเคารพสมเด็จเจ้าพระยาฯ ผู้มีพระคุณต่อสถานศึกษาแห่งนี้ เป็นการแสดงความ กตัญญูกตเวทิตา ทั้งเป็นการเทิดทูน เผยแผ่เกียรติประวัติของสมเด็จเจ้าพระยาฯ ซึ่งได้รับพระราชทานสร้อยนามยกย่องมาแต่แผ่นดิน พระบาทสมเด็จพระจุลจอมเกล้าเจ้าอยู่หัว ในที่ "มหาบุรุษรัตโนดม" ฉะนั้นในวาระคล้ายวันพิราลัยของสมเด็จ เจ้าพระยาฯ จึงใคร่ขอนำเกียรติประวัติตำแหน่งทางราชการ บุคลิกภาพและอัธยาศัย ตลอดจนบทบาทและ ผลงานอันทรงคุณค่าด้านต่างๆ มาเสนอโดยสรุป เพื่อ เป็นการประกาศเกียรติคุณแห่งสมเด็จเจ้าพระยาบรมมหาศรีสุริยวงศ์ ที่มา : ประไพ จินตแสวง. (2543). น้อมรำลึก...สมเด็จเจ้าพระยาบรมมหาศรีสุริยวงศ์ (ช่วง บุนนาค). ใน ศรีสมเด็จ 43 (12-17). สมาคมศิษย์เก่าบ้านสมเด็จเจ้าพระยาในพระบรมชูปถัมภ์.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
สมเด็จเจ้าพระยาบรมมหาศรีสุริยวงศ์ (ช่วง บุนนาค)